  Майя Бывальцева 28-тӥ толсуре биатлонъя «Ижысь винтовка» ӵошатскон улсын нылкышноослэн спринт амалын вожвылъяськонъёссы йылпумъяськизы. Удмуртиысь Ульяна Кайшева зарни медаль утӥз. Азьмынӥсьёс куиньназы шонер ыбылӥськизы, но Можгаысь спортсменка куас сюресэз ӝоггес ортчиз (22:01.7). Солы 7,2 секунд келяз но кыкетӥ луиз Тюмень улосвылысь Виктория Сливко. Куинетӥ инты басьтӥз Ханты-Манси автоном округысь Елизавета Каплина. Нылкышноослэн спринтын ӵошатсконзы Россилэн кубокез понна вожвылъяськонлэн люкетэз улсын ортчиз Пусъём, Ульяна Кайшева «Ижысь винтовкаын» кыкетӥ зарни медаль утӥз ни, 27-тӥ толсуре со 15 иськемъем нимаз бызьылонын вормиз. Тодэ вайытом, кӧня ке час талэсь азьвыл воргоронъёс нимаз бызьылонын вожвылъяськизы. Нырысетӥ инты Санкт-Петербургысь Алексей Слепов басьтӥз. 18 часын кужымзэс эскерозы биатлонэз гажасьёс.  Тегъёс: Спорт Ижкар Биатлон Удмуртия УльянаКайшева Ижевскаявинтовка  